Manie: Dienaars en goeie bedoelings | Landbou
Vat nou maar Barbara Creecy, minister van omgewingsake. Sal sy wraggies appelleer nadat die hof haar só mooi daarop gewys het dat sy Jan Alleman se regte vertrap met haar planne om sekere plant- en diersoorte as indringers te verklaar sonder behoorlike openbare deelname.
Manie sou dink nadat jy só oor jou vingers getik is, jy meer beskeie sou wees, teruggaan na die mense wat jou salaris betaal (dit is nou ons), jammer sê, en vra wat hulle eintlik wou hê jy vir hulle moet doen.
Dit is mos hoe 'n demokrasie moet werk. Batho phele (die mense eerste), Minister. Manie dink nie Creecy wil 'n klomp spesies, soos forel, as indringers verklaar sodat sy dit uit die Suid-Afrikaanse bergstrome kan verwyder om die natuurlike ekologie te herstel nie.